recursal/SuperWikiNEXT-32B huggingface dataset:
**Տեպուի** կամ Տեպույ սեղանաձև լեռներ, տեղայակված են Հարավային Ամերիկայում, Գվիանական սարահարթի վրա, մեծ մասամբ Վենեսուելայի տարածքում։ Ամենահայտնի տեպուիներից են Աուտանա, Աույանտեպուի և Ռորայմա լեռը։ Բազմաթիվ տեպուիներ գտնվում են վենեսուելական ազգային պարկ Կանաիմայում, որն ունի ՅՈՒՆԵՍԿՈ-ի Համաշխարհային ժառանգության օբյեկտի կարգավիճակ։

«Տեպուի» բառը Գրան Սաբանա շրջանում բնակվող պեմոն հնդկացիների լեզվով նշանակում է «աստվածների տուն»։ Տեպուիները մեծ մասամբ գտնվում են միմյանցից մեկուսացած՝ վեր խոյացած ջունգլիներից դժվարամատչելի ապառաժներով, ինչը դարձնում է նրանց էնդեմիկ բույսերի և կենդանիների եզակի կրողներ։

Պատմություն
-----------

Կարստային ձագարափոս
Ռորայմա տեպուի սարահարթի վրա էռոզիայի առաջացած գոյացումը
Տեպուիները Ատլանտյան օվկիանոսի ափերից մինչև Ամազոն, Օրինոկո և Ռիու-Նեգրու գետերի ավազանների սահմանները տարածվող երբեմնի ընդարձակ սարահարթի մնացորդներն են։ Սարահարթն առաջացել է լճի տեղում՝ մոտավորապես 200 մլն տարի առաջ, երբ Հարավային Ամերիկան և Աֆրիկան դեռևս մեկ մայրցամաք էին կազմում։ Բարձրավանդակը կազմված էր ավազաքարից և տեղակայված էր գրանիտե հիմքի վրա։ Ժամանակի ընթացքում էրոզիան սարահարթը դարձրել է մի քանի մոնադնոկների, որոնցից էլ ձևավորվել են էրոզիայի հանդեպ դիմացկուն ապարներով ծածկված տեպուիները։

Որպես կանոն, տեպուիները կազմված են մինչքեմբրի ավազաքարի կամ կվարցիտի միասնական բլոկից, որը կտրուկ վեր է խոյանում իրենց շրջապատող ջունգլիներից ավելի քան 2000 մ։ Շատ տեպուներում կան ջրով լվացված քարանձավներ, ինչպիսին է 671 մ խորությամբ, ինչպես նաև մինչև 300 մ տրամագծով կարստային ձագարափոսով Աբիսմո Գայ Կոլետը։

Գերմանացի հետազոտող Ռոբերտ Շոմբուրգկն այստեղ է այցելել 1835 թվականին։ Նա զարմանում է սեղանաձև սարերը տեսնելով, բայց նրանցից մեկի վրա բարձրանալու փորձերը հաջողությամբ չեն պսակվում։ Միայն կես դար անց՝ 1884 թվականին, Էդվարդ Իմ Թուրնի գլխավորությամբ բրիտանական արշավախումբին հաջողվում է բարձրանալ Ռորայմա լեռան գագաթը։ Սակայն տեպույի շրջանում կատարված էքսպեդիցիայի մասին Ռոբերտ Շոմբուրգկի հաշվետվությունն է հենց ոգեշնչում գրող Արթուր Կոնան Դոյլին՝ գրելու կենդանիների և բույսերի նախապատմական տեսակներով բնակեցված սարահարթի հայտնաբերման մասին «Կորուսյալ աշխարհ» վեպը։

Պատկերասրահ
-----------

* 
* 
* 
*

Ծանոթագրություններ
------------------

1. 1 2  Canaima National Park — UNESCO World Heritage Centre, видео
2. ↑  Venezuela Relief — Britannica Online Encyclopedia
3. ↑  Как найти затерянный мир? — Вокруг Света

Արտաքին հղումներ
----------------

* The Making of the Tepuis Film : «The Living Edens : The Lost World»
* Peter Tatchell (18 мая 2002). «In the footsteps of Conan Doyle» (անգլերեն). The Guardian. Արխիվացված օրիգինալից 2012 թ․ մարտի 28-ին. Վերցված է 2009 թ․ մարտի 23-ին.
* Mongabay.com — фотографии тепуи в Венесуэле

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Տեպուի» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա |

 |
**Թաուեր Հիլ**, համալիր հրապարակ է կամ այգու տարածք, գտնվում է Լոնդոնի Թաուերի հյուսիսարևմտյան մասում։

Նախկինում այն եղել է փակ տարածք Գրեյթ Թաուեր Հիլ անվամբ։ Դարեր շարունակ այստեղ մահապատիժներ են իրականացրել, հատկապես քաղաքացիական և սեփականության իրավունքից զրկված Լորդերի պալատի անդամների, իսկ այսօր այն Թաուեր Հիլ հուշահամալիրի հայտնի տարածք է։ Այստեղ են գտնվում Թրինիթի Սքուեր պարտեզները, որոնք կապվում են միմյանց ավելի փոքր Ուեյքֆիլդ և Թաուեր հանրային այգիներով։

Դիրք
----

Այգիներն ու դրանց շրջապատող կառույցները նախատեսված են նաև Թաուեր Գեյթվեյ DLR կայարանի և Թաուեր Հիլ մետրոյի ուղևորներին ծառայելու համար։

Պատմություն
-----------

### Բնակատեղի

Լոնդոնի ամենահին վայրերից մեկում հնագիտական ապացույցները փաստում են, որ Բրոնզե դարում այստեղ բնակատեղի է եղել, ավելի ուշ հռոմեական գյուղ, որն այրվել է Բուդիկայի ապստամբության ժամանակ։ Մոտակա «Բոլոր Սրբերը» եկեղեցին հայտնի է Ռոմանական ճարտարապետության նշխարներով, որը թվագրվում է մ.թ. 680 թվականը, իսկ հենց եկեղեցին թվագրվում է մ.թ. 675 թվականը։

### Տեղական կառավարում

Գրեյթ Թաուեր Հիլը եղել է փակ տարածք, որը ուղիղ վարչական վերահսկողության տակ է գտնվել Լոնդոնի Թաուերի, սակայն դուրս է եղել Լոնդոնյան Սիթի շրջանի և Միդլսեքսի իրավասությունից։ 1855 թվականին այն դարձել է Մետրոպոլիտենի տարածքային խորհրդի մի մասը։

Պատկերասրահ
-----------

* Ալքիմիական Թաուեր Հիլը 1561 թվականի փայտի փորագրությամբ քարտեզի վրաԱլքիմիական Թաուեր Հիլը 1561 թվականի փայտի փորագրությամբ քարտեզի վրա
* Թաուեր Հիլ մետրոկայարանի մոտ գտնվող 3-րդ դարում կառուցված Լոնդոնի պատի պահպանված մասԹաուեր Հիլ մետրոկայարանի մոտ գտնվող 3-րդ դարում կառուցված Լոնդոնի պատի պահպանված մաս
* Թաուեր Հիլի Սքեֆոլդ կառափնարանի տեսարանԹաուեր Հիլի Սքեֆոլդ կառափնարանի տեսարան

Ծանոթագրություններ
------------------

1. ↑  Wheatley, Henry Benjamin; Cunningham, Peter (1891). «Tower Hill». *London Past and Present*. Vol. vol. 3. London: John Murray. էջեր 400–402. `{{cite book}}`: `|volume=` has extra text (օգնություն)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Թաուեր Հիլ» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | VIAF: 242765152 · WorldCat VIAF: 242765152 |

 |
**Կարինե Մինասի Բարոյան** (օգոստոսի 11, 1966, Երևան, Հայաստան), հայ բժիշկ, բժշկական գիտությունների թեկնածու(2003), դոցենտ(2005)։ Երևանի Մխիթար Հերացու անվան պետական բժշկական համալսարանի ընդհանուր բժշկության ֆակուլտետի դեկան, նորմալ անատոմիայի ամբիոնի վարիչ։

Կենսագրություն
--------------

Կարինե Բարոյանը ծնվել է 1966 թվականի օգոստոսի 11-ին Երևանում։ 1973-1983 թվականներին սովորել է Երևանի թիվ 86 միջնակարգ դպրոցում։ 1984 թվականին ընդունվել է Երևանի պետական բժշկական ինստիտուտ, որն ավարտել է 1990 թվականին։

1990-1991 թթ. -Լենինականի ՍԷԿ-ում՝ դպրոցական հիգիենիստ,

1991- 1992 թթ. – ԵՊԲՀ նորմալ անատոմիայի ամբիոն՝ ասիստենտ հայցորդ,

1992-2004 թթ. – ԵՊԲՀ նորմալ անատոմիայի ամբիոն՝ ասիստենտ,

2004 թ. - ԵՊԲՀ նորմալ անատոմիայի ամբիոն՝ դոցենտ,

2005-2006 թթ.- ԵՊԲՀ ստոմատոլոգիական ֆակուլտետի դեկանի տեղակալ,

2006-23.08.2011 թթ. - ԵՊԲՀ ստոմատոլոգիական ֆակուլտետի դեկան,

20.05. - 28.12.2011 թթ. - ԵՊԲՀ նորմալ անատոմիայի ամբիոնի վարիչի պաշտոնակատար,

28.12.2011 -29.12.2016 թթ.- ԵՊԲՀ նորմալ անատոմիայի ամբիոնի վարիչ,

09.10.2016 թ. – ԵՊԲՀ ուսումնամեթոդական վարչության պետ,

29.12.2016 թ. - ԵՊԲՀ նորմալ անատոմիայի ամբիոնի վարիչի պաշտոնակատար,

2018 թ․ մինչ օրս ԵՊԲՀ ընդհանուր բժշկության ֆակուլտետի դեկան։

Գիտական գործունեություն
-----------------------

1999 թ.- ՀՀ մորֆոլոգների ասոցիացիայի անդամ,

2003 թ.- պաշտպանել է թեկնածուական ատենախոսություն՝ ստանալով բժշկական գիտությունների թեկնածուի գիտական աստիճան,

2005 թ. - դոցենտի գիտական կոչում՝ բժշկագիտություն մասնագիտությամբ,

2006 թ.- ԵՊԲՀ գիտակորդինացիոն խորհրդի անդամ,

2006 թ.- ԵՊԲՀ « Տեսական բժշկություն» մասնագիտական խորհրդի անդամ,

2014 թ.- դոկտորական ատենախոսության պլան անոտացիայի հաստատում։

Ծանոթագրություններ
------------------

1. ↑  *old.ysmu.am*. Վերցված է 2023 թ․ նոյեմբերի 4-ին. `{{cite web}}`: Missing or empty `|title=` (օգնություն)
2. ↑  *www.med-practic.com*. Վերցված է 2020 թ․ դեկտեմբերի 6-ին. `{{cite web}}`: Missing or empty `|title=` (օգնություն)
3. ↑  «ԵՊԲՀ ընդհանուր բժշկության և ստոմատոլոգիական ֆակուլտետները նոր դեկան ունեն». *armenpress.am*. Վերցված է 2020 թ․ դեկտեմբերի 6-ին.
4. ↑  «Կարինե Բարոյան». *www.bok.am*. Վերցված է 2020 թ․ դեկտեմբերի 6-ին.
5. ↑  Բարոյան, Կարինե Մինասի (2003 թ․ հոկտեմբերի 8). «Ժամանակակից հրազենային վնասվածքի ախտաձևաբանական և մանրէաբանական հատկանիշների փոփոխման դինամիկան վերքի ապաքինման վաղ շրջանում». Արխիվացված է օրիգինալից 2020 թ․ նոյեմբերի 29-ին. Վերցված է 2020 թ․ դեկտեմբերի 6-ին. `{{cite journal}}`: Cite journal requires `|journal=` (օգնություն)
Կապույտ ատլասե կոկտեյլային զգեստ, 1959
**Կոկտեյլային զգեստ կամ զգեստ կոկտեյլ**, (անգլ.՝ Cocktail dress), կանացի կարճեցված զգեստ՝ առանց օձիքի և թևերի, որը նախատեսված է պաշտոնական առիթների համար։ Այն ի սկզբանե հայտնվել է Ամերիկայի Միացյալ Նահանգներում «Չոր արգելքի» ընդունման բուռն շրջանում, երբ գնում էր երեկոյան շրջազգեստի դեմոկրատացման գործընթացը։ Նախատեսված շատ երիտասարդ տիկնոջ համար, այն հազիվ ծածկում էր ծնկները, համաձայնեցվում էր նորաձևության վերջին տենդենցների հետ և կարված էր թանկարժեք, բայց ոչ շքեղ գործվածքներից։ Ի սկզբանե դրանում հնարավոր եղավ պարել չառլստոնը։ Կոկտեյլային զգեստները հարկ է լրացներ անհրաժեշտ ակսեսուարներով. ապակե ուլունքներով ասեղնագործված փոքրիկ պայուսակներ, որտեղ տեղավորվում էր միայն փող, դիմափոշի և ծխախոտի տուփ, հագուստի գույնին համապատասխանեցված գոտիներով բաց կոշիկներ, մինչև արմունկ երկարող ձեռնոցներ, փոքրիկ գլխարկ-սաղավարտ։

Ներկայումս կոկտեյլային զգեստը կորպորատիվ միջոցառումների, ընտանեկան իրադարձությունների, երեկույթների համար պաշտոնական հագուստի դրես կոդն է։ Կոկտեյլային հագուստը նախատեսված է հեղինակավոր գիշերային ակումբներ և խաղատներ այցելելու կամ ռեստորանում ժամադրության համար։ Որպես կանոն, այն հագնում են մինչև երեկոյան յոթը սկսվող պաշտոնական արարողությունների ժամանակ։ Ամառային կոկտեյլ զգեստը ավելի բաց է։ Այն հագեցած է վառ գույներով և պատրաստված է թեթև մետաքսից կամ շիֆոնից։ Ձմռանը սևն ու կարմիրը մնում են ավանդական գույները, բայց մուգ կապույտը և մանուշակագույնը նույնպես ակտիվորեն օգտագործվում են։ Օգտագործված է թավշյա կամ ատլասե նյութեր։ Առավել նախընտրելի է համարվում է միագույն գունային գամման։

Տես նաև
-------

* Փոքրիկ սև զգեստ
* Կոկտեյլային երեկույթ

Պատկերասրահ
-----------

* Ֆրանսիական կոկտեյլ զգեստի ուրվագիծՖրանսիական կոկտեյլ զգեստի ուրվագիծ
* Իտալական կոկտեյլ զգեստ, 1960Իտալական կոկտեյլ զգեստ, 1960
* Կոկտեյլ երեկույթ Իմպերիալ հյուրանոցում, 1961 թվականի մարտԿոկտեյլ երեկույթ Իմպերիալ հյուրանոցում, 1961 թվականի մարտ
* Ամերիկյան կոկտեյլ զգեստ 1950-ականներԱմերիկյան կոկտեյլ զգեստ 1950-ականներ
* Սև կոկտեյլային զգեստՍև կոկտեյլային զգեստ

Գրականություն
-------------

* *Laird Borrelli-Persson.* The Cocktail Dress. — HarperCollins, 2009. — ISBN 978-0-06153-613-7.

Ծանոթագրություններ
------------------

1. ↑  *www.metmuseum.org*. Վերցված է 2020 թ․ օգոստոսի 20-ին. `{{cite web}}`: Missing or empty `|title=` (օգնություն)
2. ↑  *www.metmuseum.org*. Վերցված է 2020 թ․ օգոստոսի 20-ին. `{{cite web}}`: Missing or empty `|title=` (օգնություն)

Արտաքին հղումներ
----------------


|  |  |
| --- | --- |
|  | ***Կոկտեյլային զգեստ***էջը Վիքիպահեստում |

* Երեկոյան զգեստներ2013. Արխիվացված 2016-11-29 Wayback Machine

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Կոկտեյլային զգեստ» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | GND: 4586425-1 |

 |
**«Հավանականությունների հավասարակշռում»** կոնցեպտը (անգլ.՝ ***balance of probabili­ti­es***), որը հայտնի է նաև «ավելի հավանական է, քան ոչ» անվանումով, հանդիսանում է ապացուցողական շեմ կամ չափանիշ, որի կիրառման պարագայում գործում է գործին մասնակցող անձանց պահանջների և առարկությունների հիմքում դրված, ինչպես նաև գործի կամ հարցի լուծման համար նշանակություն ունեցող այլ փաստերի առկայության կամ բացակայության կանխավարկածը, քանի դեռ այդ կանխավարկածը չի հաղթահարվել հակառակն ապացուցող փաստերով։ Այն առավել բնորոշ է անգլոսաքսոնական իրավական համակարգի երկրներին, ինչպիսիք են Մեծ Բրիտանիան, Ամերիկայի Միացյալ Նահանգները։

Հավանականությունների հավասարակշռում ապացուցողական չափանիշը ենթադ­րում է, որ ապացուցման բեռը կրող կողմը դա­տարանում «հաղ­թանակ է տանում», եթե առնվազն 51%-ով ապացուցում է իր պնդման ճշմարտացիությունը։ Հավանականությունների հավասարակշռում ապացուցողական չափանիշի դեպքում դատավարության կողմերը հավասարապես կրում են իրենց վկայակոչած փաստերի ապացուցման պարտականությունը։ Կողմերից յուրաքանչյուրն ունի մյուս կողմի առաջ քաշած կանխավարկածը հաղթահարելու իրավունք՝ իր ներկայացրած փաստերի և հանգամանքների ճշմարտացիությունն ապացուցելու միջոցով։ Եթե դատավարության մի կողմը առավել հավանական ապացույցներ կներկայացնի մյուս կողմի համեմատությամբ, կհամարվի իր վկայակոչած փաստն ապացուցած։

Որպես օրինակ՝ պետության կողմից կարող է առաջ քաշվել որևէ պաշտոնատար անձի կողմից իր պաշտոնավարման ընթացքում  կուտակած եկամուտների ապօրինի ծագման կանխավարկածը, որը չհաղթահարելու դեպքում պաշտոնատար անձին պատկանող ապօրինի գույքը ենթակա կլինի բռնագանձման։

Հավանականությունների հավասարակշռում ապացուցողական չափանիշն առավել կիրառելի է քաղաքացիական գործերով դատաքննության ընթացքում, և դրանով իսկ տարբերակվում է քրեական դատավարությանը բնորոշ «ողջամիտ կասկածից վեր» ապացուցողական չափանիշից, որի պարագայում փաստերի ապացուցման պարտականությունն ամբողջությամբ դրվում է պետության վրա՝ ի դեմս քրեական հետապնդման մարմինների, իսկ հանցանք կատարած անձն ազատվում է իր անմեղությունն ապացուցելու պարտականությունից։ Ընդհանուր մոտեցման համաձայն՝ հավանականությունների հավասարակշռումը առավել պարզեցված մոտեցում է, քանի որ այն նախատեսում է ապացուցման ավելի ցածր չափանիշ, քան քրեական դատավարությունում կիրառելի «ողջամիտ կասկածից վեր» ապացուցողական շեմը։ Հավանականությունների հավասարակշում չափանիշի կիրառումն ակնհայտ առավելություն է ստեղծում դատավարության կողմերի համար՝ ապացուցման բեռը թեթևացնելու միջոցով։

Հավանականությունների հավասարակշռում ապացուցողական շեմը իր ամրագրումն է ստացել այնպիսի միջազգային պայմանագրերում, ինչպիսիք են Միավորված ազգերի կազմակերպության կոռուպցիայի դեմ կոնվենցիան և Եվրոպական միության 2014/42 դիրեկտիվը։

Ծանոթագրություններ
------------------

1. ↑  «Criminal or civil standard of proof».
2. ↑  Greenberg, Theodore (2009). *"Stolen Assets Recovery: A Good Practices Guide for Non-Conviction Based Asset Forfeiture"*. The International Bank for Reconstruction and Development.
3. ↑   (PDF). `{{cite web}}`: Missing or empty `|title=` (օգնություն)
4. ↑  . `{{cite web}}`: Missing or empty `|title=` (օգնություն)
**Դիքսի Գրեյվս** (անգլ.՝ Dixie Bibb Graves, հուլիսի 26, 1882(1882-07-26), Մոնթգոմերի, ԱՄՆ - հունվարի 21, 1965(1965-01-21), Մոնթգոմերի, ԱՄՆ), ամերիկացի քաղաքական գործիչ, ԱՄՆ սենատոր Ալաբամայից 1937 թվականի օգոստոսի 20-ից մինչև 1938 թվականի հունվարի 10-ը։ Եղել է Ալաբամայի առաջին տիկինը՝ 1927-1931 և 1935-1939 թվականներին։

Կենսագրություն
--------------

### Վաղ տարիներ

Դիքսի Բիբբի և նրա չորս քույրերի մանկությունը անցել է Մոնտգոմերիում։ Երբ նա դարձավ տասնութ տարեկան ամուսնացավ Դեյվիդ Բիբբ Գրեյվսի հետ, որը 1927 թվականին դարձավ Ալաբամայի նահանգապետը։

Գրեյվսն իրեն անվանել է «ցմահ ժողովրդավար», եղել է Ալաբամա նահանգում «Քվեարկության հավասար իրավունքների մասին» ասոցիացիայի անդամ (անգլ.՝ Alabama Equal Suffrage Association)։ Նա անցկանցրել է լոբբինգ նահանգի օրենսդիր մարմնի համար`փորձելով ապահովել կանանց քվեարկության իրավունքը։

### ԱՄՆ Սենատոր

1937 թվականի օգոստոսին նախագահ Ֆրանկլին Դելանո Ռուզվելտը Ալաբամայից սենատոր Հյուգո Բլեքին նշանակել էր գերագույն դատավոր։ Սենատից Բլեքի հեռանալուց հետո նահանգապետ Դևիդ Գրեյվսը լիազորված էր նշանակվելու ժամանակավոր սենատորի պաշտոնում մինչև ընտրությունների անցկացումը։ Սենատորի պաշտոնում նա նշանակել է իր կնոջը՝ Դիքսիին համարելով նրան իր լավագույն դաշնակիցը և դրանով իսկ նրան դարձնելով Ալաբամայի առաջին կին սենատորը։

Որպես սենատոր, Դիքսի Գրեյվսը ուշադրություն է դարձրել առողջապահության և կրթության հարցերին։ Հինգ ամսվա ընթացքում նա աշխատել է բողոքների կոմիտեում, կրթության և աշխատանքի կոմիտեում, հանքերի և հանքարդյունաբերության կոմիտեում։

### Երկրորդ համաշխարհային պատերազմ

Երկրորդ համաշխարհային պատերազմի ժամանակ նա հավաքագրվել է կանանց բանակային կորպուսում, աշխատել է Կարմիր խաչի և միասնական սպասարկման կազմակերպություններում։ Գրեյվսը եղել է կանանց բանակային կորպուսի ջոկատներից մեկի հրամանատարը։

### Մահ

Գրեյվսը մահացել է 1965 թվականի հունվարի 21-ին Մոնտգոմերիում։ 1972 թվականին նրա անունը ներառվել է Ալաբամայի կանանց փառքի սրահում։

Ծանոթագրություններ
------------------

1. 1 2 3 4  «Dixie Bibb Graves» (անգլերեն). Encyclopedia of Alabama. Վերցված է 2019 թ․ հունվարի 5-ին.
2. 1 2  «GRAVES, Dixie Bibb - Biographical Information». bioguide.congress.gov. Վերցված է 2019 թ․ հունվարի 5-ին.
3. ↑  *Suzanne O'Dea Schenken, Suzanne O'Dea* From Suffrage to the Senate: An Encyclopedia of American Women in Politics. — ABC-CLIO, 1999. — 1007 с. — ISBN 9780874369601
4. ↑  *Michael Newton* White Robes and Burning Crosses: A History of the Ku Klux Klan from 1866. — McFarland, 2016-04-14. — 315 с. — ISBN 9781476617190
5. ↑  «GRAVES, Dixie Bibb | US House of Representatives: History, Art & Archives» (անգլերեն). history.house.gov. Վերցված է 2019 թ․ հունվարի 5-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Դիքսի Գրեյվս» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Find A Grave · WikiTree |

 |
**Ներշնչում** (բացասական)՝ առաջարկության նկատմամբ հակվածության աստիճան, որը որոշվում է սուբյեկտիվ ազդեցությանը ենթարկվելու և ենթարկվելու սուբյեկտիվ պատրաստակամությամբ։

Նկարագրություն
--------------

Դա անհատական գիծ է և կախված է մի շարք բնութաբանական հատկանիշներից (օրինակ՝ դյուրագրգիռ անհատների մոտ այն ավելի բարձր է, քան սթրեսակայունների մոտ), տարիքից (երեխաների մոտ ավելի բարձր) և որոշակի ցավոտ վիճակներից (խմիչքից կախվածություն ունեցողների մոտ՝ ավելի բարձր)։

Ներշնչումը (բացասական) կախված է տվյալ պահին անհատի հոգեբանական վիճակից, նրա հուզականությունից, հոգնածության աստիճանից և այլն։ Այն մեծապես փոխկապակցված է համապատասխանության հետ, այսինքն՝ սեփական վարքագիծը այլ մարդկանց ազդեցությանը ենթարկելու հակման հետ (օրինակ՝ «խմբային ճնշումը» ավելի շատ որոշվում է սոցիալական գործոններով)։

Հավանականության տարբեր աստիճանները և դրա բնույթը որոշում են հոգեթերապևտիկ տեխնիկայի ընտրությունը՝ հիպնոթերապիա, ռացիոնալ հոգեթերապիա։ Հիպնոսային ազդեցության վերաբերյալ առաջարկություն՝ հիպնոս։ Կան հատուկ ակնարկային թեստեր։

Թեստ Ս. Ն. Աստախովի կողմից (1962)
Վերին կամարների հատվածում կոպերի վրա թեթև ճնշումը համապատասխան ազդեցությունից հետո մարդկանց մոտ, որոնք ավելացել են ենթադրելիություն և հիպնոսություն, հանգեցնում է կոպերի փակմանը։

Պ․ Ի․ Բուլյայի նմուշ (1955)
Առարկայականին տրվում է մետաղյա ծանրություն՝ կախված թելի վրա, որին կամ բերվում կամ հանվում է պայտաձև, հատուկ ներկված փայտից կտրված «մագնիս»։

Հիվանդին ասվում է, որ ուշադրություն դարձնի «մագնիս»-ի ազդեցության տակ բեռի դիրքի ենթադրյալ շեղումներին։ Առաջարկվող անհատների մոտ բեռը իրականում սկսում է ճոճվել տվյալ ուղղությամբ՝ իդեոշարժումների առաջացման պատճառով։

Տես նաև
-------

* Համոզման հաղորդակցություն
* Առաջարկություն

Աղբյուրներ
----------

* Հոգեբանական բացատրական բառարան



1. ↑  Eisen, Mitchell L.; Goodman, Gail S. (1998-12). «Trauma, memory, and suggestibility in children». *Development and Psychopathology* (անգլերեն). **10** (4): 717–738. doi:10.1017/S0954579498001837. ISSN 1469-2198.
2. ↑  *Natural Conversations as a Source of False Memories in Children: Implications for the Testimony of Young Witnesses*. `{{cite web}}`: Missing or empty `|title=` (օգնություն)
**Լևոն Միքայելի Չայլախյան** (ռուս.՝ Левон Михайлович Чайлахян, հունիսի 21, 1928(1928-06-21), Երևան, Հայկական ԽՍՀ, ԱԽՖՍՀ, ԽՍՀՄ - փետրվարի 23, 2009(2009-02-23), Pushchino, Մոսկվայի մարզ, Ռուսաստան), հայ ֆիզիոլոգ, կենսաֆիզիկոս, էմբրիոլոգ։ Հիմնականում գործել է Ռուսաստանի Դաշնությունում, դարձել այդ երկրի գիտությունների ակադեմիայի անդամ, երկար տարիներ աշխատել որպես այդ ակադեմիայի տեսական և փորձարարական կենսաֆիզիկայի ինստիտուտի տնօրեն (ինստիտուտը գործում է Մոսկվայի մարզի Պուշչինո քաղաքում)a: Անվանի կենսաբան, Ռուսաստանի գիտությունների ակադեմիայի ակադեմիկոս Միքայել Չայլախյանի որդին է։

Լևոն Չայլախյանը երեք գիտաշխատողների հետ աշխարհում առաջին անգամ կլոնավորել է կաթնասուն կենդանի՝ Մաշա անվանված մկնիկը։ Դա տեղի է ունեցել նշանավոր Դոլլի գառնուկի կլոնավորումից տասը տարի առաջ։ Լևոնը 450-ից ավելի գիտական աշխատանքներ է հրապարակել Ռուսաստանում և այլ երկրներում։ Պարգևատրվել է համառուսական ֆիզիոլոգիական ընկերության մեդալով, «Հայրենիքին մատուցած ծառայությունների համար» 2-րդ աստիճանի շքանշանով։

Կենսագրություն
--------------

Լևոն Չայլախյանը ծնվել է 1928 թվականի հունվարի 21-ին Երևանում։ 19 տարեկանում ընդունվել է Մոսկվայի պետական համալսարանի կենսաբանության ֆակուլտետը, որն ավարտել է մարդու և կենդանիների ֆիզիոլոգիայի մասնագետի որակավորումով։ 1958 թվականին պաշտպանել է թեկնածուական ատենախոսությունը, աշխատանքի անցել ԽՍՀՄ գիտությունների ակադեմիայի կենսաֆիզիկայի ինստիտուտում; 1968 թվականին հաջողությամբ պաշտպանել է նաև դոկտորական ատենախոսությունը։ 1984 թվականին ընտրվել է ԽՍՀՄ գիտությունների ակադեմիայի թղթակից-անդամ։

Ծանոթագրություններ
------------------

1. ↑  «Скончался Левон Михайлович Чайлахян» (Russian). Биомедицинский Журнал. Վերցված է 2012 թ․ մայիսի 16-ին.`{{cite web}}`: CS1 սպաս․ չճանաչված լեզու (link)
2. 1 2  A. V. Kulikov; G. R. Ivanitsky (2010). «He was like no other (In memoriam Levon Mikhailovich Chailakhyan)». **55** (3). `{{cite journal}}`: Cite journal requires `|journal=` (օգնություն)
3. ↑  Bazyan, A. S.; V. P. Reutov (2010). «Physiologist, biophysicist, and embryologist Levon Mikhailovich Chailakhyan». **55**. `{{cite journal}}`: Cite journal requires `|journal=` (օգնություն)

Արտաքին հղումներ
----------------

* Его статьи на Math-Net.Ru
* Левон Чайлахян - 90 лет. Крамбамбули ՅուԹյուբում

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | VIAF: 8526154260800824480007 · WorldCat VIAF: 8526154260800824480007 |

 |
**Աշրաֆիան** (արաբ․՝ الأشرفية‎‎), Բեյրութի հնագույն քրիստոնեական շրջաններից մեկն է։ Գտնվում է Բեյրութի արևելյան մասում, ծովափի մոտ։ Աշրաֆիային բնորոշ են ծուռումուռ փողոցները, փոքրիկ սրճարանները, բնակելի և գրասենյակային շքեղ շենքերը։ Այն համարվում է ներդրումների և զբոսաշրջության՝ լիբանանյան կենտրոններից մեկը։

Պատմություն
-----------

Մինչև 1930-ական թվականները Աշրաֆիան հիմնականում բաղկացած էր գյուղատնտեսական հողերից, որոնք դարեր շարունակ յոթ հույն ուղղափառ ընտանիքների սեփականությունն էին։ Նրանք ներկայացրել են Բեյրութի բարձր հասարակությունը՝ ունենալով մեծ տնտեսական ազդեցություն և հասարակական կշիռ։ Սիրիայի և Լիբանանի ֆրանսիական մանդատին ենթարկվող լիբանանյան կառավարությունը ստիպել է նրանց վաճառել իրենց հողերը ճանապարհների և մայրուղիների շինարարության համար։

Աշրաֆիայում են գտնվում Բեյրութի տեսարժան վայրերը՝ Սասինի հրապարակը, որ Լիբանանի մայրաքաղաքի քաղաքական, սոցիալական և կոմերցիոն հիմնական կենտրոններից մեկն է, Սուրբ Նիկողայոս Զմյուռնացու Մայր տաճարը, Սուրբ Մարոնի Մայր տաճարը, Աշրաֆյան աշտարակը, Յարեդ Բիլդինգը և այլն։

Լիբանանի քաղաքացիական պատերազմի ժամանակ ռումբերով և հրթիռներով ոչնչացվել է Աշրաֆիայի ճարտարապետական ժառանգության զգալի մասը։ Չնայած պատերազմի ավարտին՝ պատմական ժառանգության ոչնչացումը շարունակվում է ժամանակակից բարձրակարգ շենքերի կառուցման նպատակով։ Քաղաքացիական պատերազմի տարիներին շրջանը համարվել է քրիստոնյաների գլխավոր հենակետերից մեկը Բեյրութում, այնտեղ տեղադրված են եղել մեծ թվով զինվորական ուժեր։

Սուրբ Մարոնի Մայր տաճարը Աշրաֆիայում

Աշրաֆիայի նշանավոր մարդիկ
-------------------------

* Բաշիր Ժմայել, Լիբանանի նախագահներից մեկը, որ սպանվել է Աշրաֆիայում Սիրիաական ուժերի կողմից։
* Ժպրան Թուեյնի, «Ան-Նահար» օրաթերթի նախկին խմբագիր և հրատարակող, որ սպանվել է սիրիական ուժերի կողմից։
* Նայլա Թուեյնի, «Ան-Նահար» օրաթերթի հրատարակող և խորհրդական ժողովի անդամ։
* Ջո Կուտեի, դերասան և բեմադրիչ։
* Նենսի Աջրամ, երգչուհի։
* Սամիր Ասաֆ, *HSBC*-ի գլոբալ բանկային ծառայությունների և շուկաների գծով գլխավոր գործադիր տնօրեն։

Պատկերասրահ
-----------

* Abc մոլը ԱշրաֆիայումAbc մոլը Աշրաֆիայում
* Ժամանակակից կառույց ԱշրաֆիայումԺամանակակից կառույց Աշրաֆիայում
* «Հինը» և «Նորը» Աշրաֆիայում«Հինը» և «Նորը» Աշրաֆիայում
* Ֆրանս–լիբանանյան Գրանդ–լիցեյը Բեյրութի Աշրաֆիա շրջանումՖրանս–լիբանանյան Գրանդ–լիցեյը Բեյրութի Աշրաֆիա շրջանում
* Սասինի հրապարակը, Աշրաֆիայի սիրտըՍասինի հրապարակը, Աշրաֆիայի սիրտը
* Սուրբ Իոսիֆի համալսարանը ԲեյրութումՍուրբ Իոսիֆի համալսարանը Բեյրութում
* MIM թանգարանի մուտքը և խանութը Սուրբ Իոսիֆի բեյրության համալսարանումMIM թանգարանի մուտքը և խանութը Սուրբ Իոսիֆի բեյրության համալսարանում

Ծանոթագրություններ
------------------

1. ↑  God has ninety-nine names By Judith Miller Page 246
2. ↑  Православные храмы Бейрута.
3. ↑  «Samir Assaf» (անգլերեն). 2020 թ․ օգոստոսի 3. `{{cite journal}}`: Cite journal requires `|journal=` (օգնություն)

Արտաքին հղումներ
----------------

* Православные храмы Бейрута. О.Г. Пересыпкин. Императорское Православное Палестинское Общество

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Աշրաֆիա» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |

 |
**«Սևը սպիտակին****»**, Ռուբեն Դավիդ Գոնսալես Գալյեգոյի ինքնակենսագրական վեպն է, հրատարակել է 2002 թվականին, իսկ 2003 թվականին դարձել «Բուքեր` Ռուսաստանի հայտնություն» մրցանակի դափնեկիր։

Գիրքը վառ, անկեղծ և երբեմն ցնցող գույներով պատմում է խորհրդային մանկատներում հիվանդ երեխաների կյանքի մասին։

Գիրքը թարգմանվել է տարբեր լեզուներով։ Մոսկվայի Անտոն Չեխովի անվան գեղարվեստական թատրոնում Մարիա Բրուսնիկայի կողմից բեմադրվել է համանուն նեկայացումը։ 2009 թվականի հոկտեմբերի 16-ին Օրյոլ քաղաքի «Свободное пространство» թատրոնում կայացել է համանուն ներկայացման առաջնելույթը։ Ռեժիսորը Գենադի Տրոստյանեցկին էր։

2017 «Սևը սպիտակին» գիրքը հնչյունավորվել է «Вимбо» հնչյունավորման ստուդիայում։ Աուդիոգիրքը կարդացել է դերասան Շիֆրինը, Էֆիմ Զալմանովիչը։ Ռեժիսոր` Դմիտրի Կրեմինսկի։

Հեղինակի մասին
--------------

Ռուբեն Գալեգոն վենեսուելացու և իսպանուհու որդի է, Իսպանիայի ժողովրդի կոմունիստական կուսակցության գլխավոր քարտուղար Իգնասիո Գալեոյի թոռն է։ Ծնվել է 1968 թվականին Կրեմլի հիվանդանոցում, Մոսկվայում։ Ծննդաբերության ժամանակ նրան ախտորոշել են մանկական ուղեղային կաթված։ Մանուկ հասակում նրան բաժանել են մորից, համարել են մահացած և ուղարկել մանկատուն։

Ծանոթագրություններ
------------------

1. ↑  . Արխիվացված է օրիգինալից 2013 թ․ սեպտեմբերի 20-ին. `{{cite web}}`: Missing or empty `|title=` (օգնություն)

Արտաքին հղումներ
----------------

* О спектакле МХТ им. Чехова «Белое на чёрном»
* О спектакле орловского театра «Свободное пространство» «Белое на чёрном»(չաշխատող հղում)
* Страница спектакля «Белое на чёрном» орловского театра «Свободное пространство»
* «Белым по чёрному» lib.ru
* «Я сижу на берегу» — вторая книга Рубена Гальего (изд. Лимбус Пресс, 2005)
* «Siluro rosso — La straordinaria storia di Ruben Gallego» — КРАСНАЯ ТОРПЕДА: НЕОБЫКНОВЕННАЯ ИСТОРИЯ РУБЕНА ГАЛЬЕГО  — фильм — участник 1-го Международного кинофестиваля в Риме 2006 г. (Режиссёр — Мара Кьяретти, Италия, 2006)
**Ապակեփաթեթ,** որը հայտնի է նաև որպես **ապակեկապոց։** Կախված պատուհանների կառուցվածքից՝ ապակեփաթեթները կարող են ունենալ տարբեր քանակի խցիկներ և լիցքավորված լինել ոչ միայն օդով, այլև՝ առավել ցածր ջերմափոխանցելիություն ունեցող իներտ գազով:

Ապակեփաթեթները բաղկացած են տարբեր հաստության անգույն և գունավոր ապակիներից՝ 3-10 մմ։ Ապակեփաթեթները լինում են տարբեր տեսակի, օրինակ՝ կոփած ապակիներով, որի դեպքում մեծ է անվտանգությունը։

Կառուցվածք
----------

Ապակեփաթեթ
Կախված պատուհանների կառուցվածքից՝ ապակեփաթեթները կարող են ունենալ տարբեր քանակի խցիկներ և լիցքավորված լինել ոչ միայն օդով, այլև՝ առավել ցածր ջերմափոխանցելիություն ունեցող իներտ գազով։

Ապակեփաթեթը պատուհանի հերմետիկ բաղադրիչ մասն է՝ բաղկացած երկու և ավելի ապակիներից, որոնք բաժանված են բաժանարար շրջանակով։ Ապակեփաթեթները պատասխանատու են պատուհանի ջերմափոխանակման բարելավման համար:

Ապակեփաթեթի կարևոր առավելություններից է նաև հերմետիկությունը, ինչը բացառում է դրա մեջ փոշու կամ խոնավության ներթափանցումը։ Հերմետիկությունը պայմանավորված է ապակեփաթեթում առաջնային և  երկրորդային հերմետիկ շերտերի առկայությամբ։

Կախված պատուհանների կառուցվածքից՝ ապակեփաթեթները կարող են ունենալ տարբեր քանակի խցիկներ և լիցքավորված լինել ոչ միայն օդով, այլև՝ առավել ցածր ջերմափոխանցելիություն ունեցող իներտ գազով։

Տեսակներ
--------

Բաժանարար շրջանակ
Ապակեփաթեթները տարբերվում են ըստ արտադրության՝

* Ստանդարտ տեխնոլոգիայով արտադրման՝ բաղկացած երկու և ավելի ապակիներից, որոնք բաժանված են մետաղական կամ պլաստիկ բաժանարար շրջանակով։ Հերմետիկությունը պայմանավորված է ապակեփաթեթում առաջնային և երկրորդային հերմետիկ շերտերի առկայությամբ։
* «Տաք եզր» կոչվող՝ տարածական (բաժանարար) շրջանակ, տեխնոլոգիայով արտադրման, որը նոր է և խոստումնալից։ Այն տարբերվում է ստանդարտից նրանով, որ բազմաքայլ ապակեփաթեթի պատրաստման փոխարեն այստեղ կիրառվում է ընդամենը երկու քայլ՝ «տաք եզր»-ի տեղադրում և սեղմում (պրես), որը խնայում է գումար և ժամանակ։ Ապակեփաթեթը ստացվում է ավելի ջերմախնայող, քան ստանդարտ մեթոդով արտադրվածը։

Համաձայն ԳՕՍՏ 24866-ի ապակեփաթեթները կարելի է դասակարգել՝

* ըստ խցիկների քանակի
* ըստ լայնության՝ ապակեփաթեթի լայնություն։ Հանդիպում են հետևյալ լայնությունների՝ 14, 16, 18, 20, 22, 24, 28, 32, 36, 40, 42, 44 մմ և այլն
* ըստ ապակու կիրառման տեսակի՝ սովորական, էներգախնայող, ձայնամեկուսիչ, արևապաշտպան, հարվածադիմացկուն, կիսաթափանց և այլն։

Արտադրողներ
-----------

Ապակեփաթեթների արտադրությամբ են զբաղվում հիմնականում այն ընկերությունները, որոնք զբաղվում են ապակու և պատուհանների արտադրությամբ։ Հայաստանյան նման խոշոր ընկերություններից են՝ «Ստեկո» ՍՊԸ-ն, «ՊՐՈՖ ԱԼ» ՍՊԸ-ն, «Գապէքս» ՍՊԸ-ն և այլն։

Իհարկե կան այնպիս ընկերություններ, որոնք մասնավորապես զբաղվում են միայն ապակեփաթեթի արտադրությամբ։

Ծանոթագրություններ
------------------

1. ↑  «Stark». *stark.am*. Վերցված է 2019 թ․ մարտի 26-ին.
2. ↑  «Стеклопакет» (ռուսերեն). 2018 թ․ դեկտեմբերի 28. `{{cite journal}}`: Cite journal requires `|journal=` (օգնություն)
3. ↑  «Insulated glazing» (անգլերեն). 2019 թ․ փետրվարի 18. `{{cite journal}}`: Cite journal requires `|journal=` (օգնություն)
4. ↑  «Ստանդարտների Ազգային Ինստիտուտ». *www.sarm.am*. Վերցված է 2019 թ․ մարտի 26-ին.
5. ↑  «• ՀԱՅԱՍՏԱՆ (ԵՐԵՎԱՆ) • ՍՓՅՈՒՌ». *spyur.am*. Արխիվացված է օրիգինալից 2019 թ․ մարտի 26-ին. Վերցված է 2019 թ․ մարտի 26-ին.
**Վենեսուելայի միասնական սոցիալիստական կուսակցություն** (իսպ.՝ Partido Socialista Unido de Venezuela, **PSUV**), ձախակողմյան քաղաքական կուսակցություն, որը կազմավորվել է 2007 թվականի մարտի 24-ին Հինգերորդ հանրապետության շարժման և մի շարք փոքր ձախ կազմակերպությունների հիման վրա՝ Բոլիվարական հեղափոխությունից հետո։ Կուսակցության ղեկավարն Ուգո Չավեսն էր մինչև մահը։ Ներկայցումս Միասնական սոցիալիստական կուսակցությունը Արևմտյան կիսագնդի ամենախոշոր ձախ շարժումն է․ ունի 7մլն անդամ։

2015 թվականի դեկտեմբերի 6-ի վերջին խորհրդարանական ընտրություններում պարտություն կրեց ընդդիմությունից և խորհրդարանում 167 տեղից ստացավ 55 տեղ։

Նահանգապետների ընտրություններում կուսակցությունը հաղթեց 23-ից 20 պրովինցիաներում։ Ընդդիմությունը հաղթեց միայն 3 մարզերում՝ Ամասոնասում, Լարայում և Միրանդայում։

Պատմություն
-----------

Բոլիվարական հեղափոխության կոալիցիայում ներգրավված անորոշ կուսակցությունների մեծ մասի միավորման գործընթացը նախաձեռնեց Վենեսուելայի նախագահ Ուգո Չավեսը, երբ 2006 թվականին հաղթեց նախագահական ընտրություններում։ Գործընթացը վարում էր Չավեսի կուսակցությունը՝ Հինգերորդ հանրապետության շարժումը։ Նրանց սատարում էին մի շարք փոքր կուսակցություններ, ինչպիսիք էին Ժողովրդական ընտրողական շարժումը, Վենեսուելայի ժողովրդի միությունը, Տուպամարո հեղափոխական շարժումը, Սոցիալիստական լիգան և այլն, որոնք բոլորը միասին 2006 թվականին Չավեսի ստացած ձայներին ավելացրին ևս 45.99%։ Այլ բոլիվարական կուսակցություններ, ինչպիսիք են Վենեսուելայի կոմունիստական կուսակցությունը, Հայրենիք բոլորի համարը և Հանուն սոցիալ-դեմոկրատիայինը, որոնք այդ ընտրություններին ստացան ձայների 14.60%-ը, մերժեցին կուսակցությանը միանալու առաջարկը։

Կուսակցության ղեկավարներ
------------------------

* Ուգո Չավես (2007֊2013)
* Նիկոլաս Մադուրո (2013 թվականից)

Ծանոթագրություններ
------------------

1. ↑
2. ↑  PSUV sobrepasó los 7 millones de inscritos en sus filas | Partido Socialista Unido de Venezuela
3. ↑  «Venezuela Opposition Won Majority of National Assembly Seats». *Bloomberg*. 2015 թ․ դեկտեմբերի 7. Վերցված է 2015 թ․ դեկտեմբերի 7-ին.
4. ↑  Greg Morsbach (2006 թ․ դեկտեմբերի 19). «Venezuela head seeks party merger». bbc. Վերցված է 2013 թ․ հոկտեմբերի 16-ին.
5. ↑  «Home - Grupo Milenio». *Milenio*. Վերցված է 2016 թ․ ապրիլի 27-ին.
6. ↑  «Presidential Election December 3, 2006» (Spanish). National Electoral Council of Venezuela. Վերցված է 2013 թ․ հոկտեմբերի 16-ին.`{{cite web}}`: CS1 սպաս․ չճանաչված լեզու (link)
7. ↑   Արխիվացված 28 Սեպտեմբեր 2007 Wayback Machine
8. ↑  (Իսպաներեն) *El Universal*, 5 March 2007, José Albornoz: El PPT no se disolverá
9. ↑  . Արխիվացված է օրիգինալից 2009 թ․ փետրվարի 11-ին. Վերցված է 2016 թ․ փետրվարի 20-ին. `{{cite web}}`: Missing or empty `|title=` (օգնություն)

Արտաքին հղումներ
----------------

* PSUV
* News about the United Socialist Party of Venezuela and Hugo Chavez Արխիվացված 2009-11-29 Wayback Machine
Անվան այլ կիրառումների համար տե՛ս՝ Սուրբ Աստվածածին եկեղեցի (այլ կիրառումներ)

**Սուրբ Աստվածածին Եկեղեցի (Ղուկասավան)**,Հայ առաքելական եկեղեցի, գտնվում է Արարատի մարզի Մասիսի շրջանի Ղուկասավան գյուղում, կառուցվել է 18-րդ դարում։ Եկեղեցին եռանավ բազիլիկ է, ներկայումս խոնարհված է և կիսավեր վիճակում։ Ըստ 1894 թվականի մի շարք վավերագրերի, եկեղեցուն սպառնացել է փլուզման վտանգը։ Ցավոք սրտի 19-րդ դարի վերջում եկեղեցին վերջնականապես փլուզվել է։

Պեղումներ
---------

2018 թվականին սկսվել է հետախուզական պեղումներ։ Հնագիտական խմբի մեջ ընդգրկված են նաև մասիսցիներ, խմբի ղեկավարն է հնագետ Լևոն Մկրտչյանը։ Աշխատանքների արդյունքում ուրվագծվել են եկեղեցու հատակագիծը, հարավային ավանդատունը, հայտնաբերվել են եկեղեցական արարողությունների ժամանակ օգտագործվող պարագաներ։ Հետախուզական փուլին հաջորդելու է չափագրման և վերականգնման փուլը։

Պատկերասրահ
-----------

* 
* 
* 
* 
* 
* 
* 
* 
* 
* 
*

Ծանոթագրություններ
------------------

1. 1 2  Wiki Loves Monuments monuments database — 2017.
2. ↑  «Սուրբ Մարիամ Աստվածածին». *ghukasavan.church*. Արխիվացված է օրիգինալից 2021 թ․ դեկտեմբերի 5-ին. Վերցված է 2021 թ․ հունիսի 12-ին.
3. ↑  . `{{cite web}}`: Missing or empty `|title=` (օգնություն)
**Հայր Կառլո**, Ալեքսեյ Տոլստոյի «Ոսկե բանալին կամ Բուրատինոյի արկածները» հեքիաթի հերոս (1936) Բուրատինոյի հայրը։ Նրա կերպարի հիմքում ընկած է Ջեպպետոն՝ Պինոկկիոյի հայրը։

Բնութագիր
---------

Հայր Կառլոն հին երգեհոնիկ նվագող է, որն ապրում է աստիճանների տակ գտնվող խցում, որի մեջ ոչինչ չկա, բացի կտավի վրա նկարված օջախից։ Երգեհոնը վաղուց փչացել էր, և հայր Կառլոն ապրում էր պատահական աշխատանքով (ֆիլմերում նա դեռ աշխատում էր որպես երգեհոնիկ նվագող)։ Հայր Կառլոյի միակ ընկերը ծեր ատաղձագործ և հարբեցող Ջուզեպպեն է (կերպարի հիմքում ընկած է վարպետ Անտոնիոն՝ նույն ինքը վարպետ Բալը)։ Մի անգամ Ջուզեպպեն նորից հարբեց և նրա ձեռքն ընկավ խոսող գերան, որը նա տվեց իր ընկեր Կառլոյին, նրա հետ կռվելուց հետո։ Հայր Կառլոն փայտից փորագրեց երկար քթով տիկնիկ։

> 
> «Ինչ անվանեմ նրան, - մտածեց Կառլոն։ -Ես նրան Բուրատինո կանվանեմ։ Այս անունը ինձ երջանկություն կբերի։ Ես ճանաչում էի մի ընտանիք, բոլորին անվանում էին Բուրատինո. հայրը` Բուրատինո, մայրը` Բուրատինո, երեխաները` նույնպես Բուրատինո․․․ Նրանք բոլորն ապրում էին ուրախ և անհոգ․․․»
> 
> 
> 

Այդուհանդերձ, Բուրատինոն անմիջապես անախորժություն պատճառեց Հայր Կառլոյին, ինչի հետևանքով վերջինս հայտնվեց ոստիկանական բաժանմունքում։ Հետագայում Բուրատինոն շատ անգամ նեղացրեց Հայր Կառլոյին, բայց նա չնեղացավ և բարի հրեշտակի պես հայտնվեց և փրկեց Բուրատինոյին ամենահուսահատ իրավիճակներում։

Նա նաև Բուրատինոյի հեքիաթի շարունակության կերպարն է։ Նա ղեկավարում էր Տարաբարսկա քաղաքի Պրիմորսկայա հրապարակում գտնվող «Մոլնիա» թատրոնը։

Ծանոթագրություններ
------------------

1. ↑  «Ալեքսեյ Տոլստոյ | Ոսկե բանալի, կամ Բուրատինոյի արկածները | համառոտ». *Տարընթերցում*. Վերցված է 2021 թ․ նոյեմբերի 26-ին.
2. ↑  «Բուրատինո». 2020 թ․ օգոստոսի 18. `{{cite journal}}`: Cite journal requires `|journal=` (օգնություն)
3. ↑  Владимирский Л. Буратино в Изумрудном городе / Рис. автора. — М.: Астрель, 2012. — 136 с. — ISBN 978-5-17-073021-6, ISBN 978-5-271-35126-6, ISBN 978-885-16-9881-9

Աղբյուրներ
----------

* Ա․ Տոլստոյի «Ոսկե բանալին կամ Բուրատինոյի արկածները» գիրքը Lib.ru կայքում (առանց նկարազարդման)
* Ա․ Տոլստոյի «Ոսկե բանալին կամ Բուրատինոյի արկածները» գիրքը դասական նկարազարդմամբ
* Հայր Կառլոյի հուշարձանը։ Կիև։ Մանկական թատրոն։ 2007 թվական օգոստոս
*Վիքիպեդիայում կան հոդվածներ Ազնաուրյան ազգանունով այլ մարդկանց մասին։*

**Վարդան Արտաշեսի Ազնաուրյան** (օգոստոսի 23, 1965(1965-08-23), Երևան, Հայկական ԽՍՀ, ԽՍՀՄ), հայ բժիշկ, վիրաբույժ-քիթ-կոկորդ-ականջաբան։ Բժշկական գիտությունների դոկտոր (2003), պրոֆեսոր (2004): Հայատանում առաջին անգամ մշակել և կիրառել է քթի միջնապատի և քթի արտաքին թերության միամոմենտ շտկման վիրաբուժական մեթոդը։

Արտաշես Ազնաուրյանի որդին։

Կենսագրություն
--------------

Վարդան Ազնաուրյանը ծնվել է 1965 թվականի օգոստոսի 23-ին, Երևան քաղաքում։ 1988 թվականին ավարտել է Երևանի բժշկական ինստիտուտը, 1988-1990 թվականներին «Արմենիա» հանրապետական բժշկական կենտրոնում անցել է կլինիկական օրդինատուրա օտորինոլարինգոլոգիա մասնագիտությամբ։ 1990-1993 թվականներին եղել է Երևանի Մխիթար Հերացու անվան պետական բժշկական ինստիտուտի քիթ-կոկորդ-ականջ հիվանդությունների ամբիոնի ասիստենտ, 1994 թվականին պաշտպանել է թեկնածուական ատենախոսությունը (ԱՆ Հետբուհական կրթության ռուսական ակադեմիա, Մոսկվա)։ 1995-1997 թվականներին եղել է Երևանի բժշկական ինստիտուտի քիթ-կոկորդ-ականջ հիվանդությունների ամբիոնի ասիստենտ, 1997-2004 թվականներին՝ Երևանի բժշկական ինստիտուտի քիթ-կոկորդ-ականջ հիվանդությունների ամբիոնի դոցենտ։ 2003 թվականին պաշտպանել է դոկտորական ատենախոսություն՝ «Դեստրուկտիվ հիվանդությունների բուժման, քթի միջնապատի և արտաքին համակցված դեֆորմացիաների շտկման ժամանակակից մոտեցումները» թեմայով։ 2004 թվականին եղել է քիթ-կոկորդ-ականջ հիվանդությունների ամբիոնի պրոֆեսոր։

Աշխատանքները վերաբերում են արտաքին քթի և քթի միջնապատի կառուցվածքախախտման և համակցված ձևախախտումների բուժման ժամանակակից եղանակներին։ Գործնականում քթաբուժության մեջ առաջինն է կիրառել հակաբորբոքային ազդեցությամբ օժտված և ոսկրառաջացումն արագացնող պատվաստանյութեր։ Քթի պլաստիկ և վերականգնող վիրահատությունների ժամանակ քթի ձևի ընտրության համար Ազնաուրյանը Հայաստանում առաջինն է կիրառել մարդաչափական տվյալների համակարգչային գնահատման եղանակը՝ ռինոպլաստիկայի և ռեկոնստրուկտիվ վիրահատությունների ընթացքում։

Անդամակցություն
---------------

* Օտոլարինգոլոգիայի Լ. Ի. Սվերժենսկու անվան գիտահետազոտական կլինիկական ինստիտուտի համագործակից (2015)։
* Գլխի և պարանոցի վիրաբուժության միջազգային ակադեմիայի անդամ։

Պարգևներ
--------

* ԵՊՀ ոսկե մեդալ (2)։

Ծանոթագրություններ
------------------

1. 1 2
2. ↑  *www.ysmu.am*. Վերցված է 2019 թ․ օգոստոսի 10-ին. `{{cite web}}`: Missing or empty `|title=` (օգնություն)
3. ↑  Ով ով է. Հայեր. Կենսագրական հանրագիտարան, հատոր առաջին, Երևան, 2005։

|  |  |
| --- | --- |
|  | Վիքիդարանն ունի նյութեր, որոնք վերաբերում են «Վարդան Ազնաուրյան» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Հայազգ |
|  |
| Չափորոշչային վերահսկողություն | ՀԳՀԳ: 17167 |

 |
**Արուն** (Չինաստանում՝ **Պունգչու**, նեպալ.՝ अरुण नदी), գետ Նեպալի արևմուտքում և Տիբեթի ինքնավար շրջանի հարավում։

Սկիզբ է առնում Չինաստանի Տիբեթի ինքնավար շրջանի Շիգաձե օկրուգի Նյալամ գավառում, այնուհետև հոսում է Տինգրի և Դինգգյո գավառներով։ Արունը հատում է Նեպալի սահմանը Հիմալայների գլխավոր լեռնաշղթայում, Մակալու և Կանչենջանգա լեռնային մասսիվների միջև։Սահմանի տարածքում գետի բարձրությունը ծովի մակարդակից կազմում է մոտ 3500 մ, իսկ մոտակա լեռներինը հասնում է 8500 մետրի, ինչը Արուն գետի հովիտը դարձնում է ամենախորերից մեկը աշխարհում։

Արունը Նեպալի խոշորագույն գետն է, որը անցնում է Հիմալայներով։ Արունի ավազանը զբաղեցնում է Սանթ Կոսի գետի ավազանի ավելի քան կեսը, սակայն գետի հոսքի միայն մեկ չորրորդն է նրանը։ Դա բացատրվում է այն բանով, ավազանի 80 %–ը գտնվում Հիմալայների անձրևային ստվերում։ Տեղումների միջին քանակը ավազանի տիբեթական մասում չի գերազանցում 300 մմ–ը։ Հիմալայներից անցումից հետո գետը զգալիորեն ավելի ջրառատ է դառնում, քանի որ այնտեղ տիրում է արևմտյան Նեպալի խոնավ մուսսոնային կլիմայի ազդեցությունը։ Արունի ավազանի ռելիեֆը Չինաստանի սահմանից դեպի հարավ լեռնային է, խիստ բաժանված գետահովիտներով։ Այդ շրջանը առանձնանում է բարձր սեյսմիկ ակտիվությամբ։ Արունի ավազանի շրջանում է ապրում է գրեթե կես միլիոն մարդ, նրանց մեծամասնությունը ապրում է գետի հոսանքի ստորին մասում, 300-ից 1000 մետր բարձրության վրա։

Արունը միախառնվում է Սուն Կոսի գետը և ձևավորվում է Սափթ Կոսի հետը։ Սափթ Կոսի գետի ծախսի 37 %֊ը պատկանում է Արունին, Սուն Կոսիի՝ 44 %, իսկ Թամուրինը՝ 19 %։

Ծանոթագրություններ
------------------

1. ↑  Morris, captain C.J. «The Gorge of the Arun». The Geographical Journal, September 1923. JSTOR 1780654. `{{cite journal}}`: Cite journal requires `|journal=` (օգնություն)
2. ↑  *Gyurme Dorje, 1999,* op. cit..
3. ↑  Kattelmann, Richard (1990). «Hydrology and development of the Arun River, Nepal» (PDF). *Proceedings of two Lausanne Symposia, August 1990, IAHS publ. no. 193*. International Association of Hydrological Sciences. էջ 778. Վերցված է 2011 թ․ մայիսի 27-ին.
4. ↑  *Kattelmann, 1990,* op. cit. (PDF), էջ 778
5. ↑  K.L.Rao. «India's Water Wealth». *p. 70*. Google books. Վերցված է 2010 թ․ մայիսի 25-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Արուն (Կոսի վտակ)» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Չափորոշչային վերահսկողություն | GND: 4247535-1 · LCCN: sh85008489 · VIAF: 243531438 · WorldCat VIAF: 243531438 |

 |
**Իիրիս Սուոմելա** (ֆիններեն՝ Iiris Suomela, մայիսի 1, 1994(1994-05-01), Տամպերե, Ֆինլանդիա), ֆինն կին քաղաքական գործիչ, Կանաչների միություն կուսակցության անդամ։ 2019 թվականի ապրիլի 17-ից ի վեր Պիրկանմաայի ընտրատարածքից ընտրված խորհրդարանի (էդուսկունտա) ամենաերիտասարդ պատգամավորը։ Տամպերեի քաղաքային խորհրդի նախագահի տեղակալ։

Կենսագրություն
--------------

Իիրիս Սուոմելան ծնվել է 1994 թվականի մայիսի 1-ին Տամպերեում։ Նա իր պատանեկան տարիներն անցկացրել է Մեծ Բրիտանիայում և ընդհանուր առմամբ 7 տարի ապրել արտերկրում։ Միջնակարգ դպրոցն ավարտել է Մեծ Բրիտանիայում։ 2013 թվականին ստացել է դիպլոմ Ուելսի *UWC Atlantic College* քոլեջի միջազգային բակալավրիատի ծրագրով։ Տամպերեի համալսարանում սովորել է սոցիոլոգիա, և 2015 թվականից անդամակցել է նրա ուսանողական միությանը։ 2017 թվականի ապրիլի 9-ին կայացած համայնքային ընտրություններում, ստացել է 1981 ձայն և ընտրվել Տամպերայի Քաղաքային խորհրդի անդամ։ Տամպերեի քաղաքային խորհրդի նախագահի տեղակալն է։ 2019 թվականի ապրիլի 14-ին կայացած խորհրդարանական ընտրությունների արդյունքներով նա ընտրվել է Էդուսկունտայի պատգամավոր Պիրկանմաայի ընտրատարածքից։ Ընտրության պահին Իիրիս Սուոմելան 24 տարեկան էր, և նա դարձավ ամենաերիտասարդ պատգամավորը։

Ֆեմինիստ է, հանդես է գալիս Մարդու իրավունքների պաշտպանության օգտին և պայքարում է խտրականության դեմ։ Հանդիսանում է բռնաբարության սահմանումը փոխելու վերաբերյալ *Suostumus 2018* («Համաձայնություն 2018») քաղաքացիական նախաձեռնության հեղինակներից մեկը։ Հեղինակների կարծիքով՝ ցանկացած սեռական գործողություն առանց կողմերի փոխադարձ համաձայնության պետք է համարվի բռնաբարություն։ Նախաձեռնությունը հավաքեց անհրաժեշտ 50 հազար ստորագրություն և 2018 թվականին մտավ խորհրդարան։

Ծանոթագրություններ
------------------

1. 1 2
2. 1 2 3  «Iiris Suomela» (ֆիններեն). Eduskunta. Վերցված է 2020 թ․ փետրվարի 23-ին.
3. 1 2 3 4  «В Финляндии собрали самый женский парламент за всю историю». Фонтанка.Ру. 2019 թ․ ապրիլի 15. Վերցված է 2020 թ․ փետրվարի 23-ին.
4. 1 2  Suomela, Iiris (2019 թ․ նոյեմբերի 8). «Speech at the EGP council opening» (անգլերեն). Vihreä liitto. Արխիվացված է օրիգինալից 2020 թ․ փետրվարի 23-ին. Վերցված է 2020 թ․ փետրվարի 23-ին.
5. ↑  Гражданская инициатива об изменении определения изнасилования прошла в парламент // Сайт телерадиокомпании Yleisradio Oy. Служба новостей Yle. — 15 ноября 2018.(Ստուգված է 23 փետրվարի 2020)

Արտաքին հղումներ
----------------

* Պաշտոնական կայք
* «Iiris Suomela» (ֆիններեն). Eduskunta. Վերցված է 2020 թ․ փետրվարի 23-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Իիրիս Սուոմելա» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Ֆոտո, վիդեո և աուդիո | Ինստագրամ |

 |
**Հրանտ Մաթևոսյանի հուշաքար-աղբյուր**, Հրանտ Մաթևոսյանին (1935-2002 թվականներ) նվիրված հուշաքար-աղբյուր, որը գտնվում է Երևանի Պուշկինի փողոցի թիվ 3/1 շենքի առջև, որտեղ ապրել է գրողը։

Պատմություն
-----------

Հուշաքար-աղբյուրը բացվել է Հրանտ Մաթևոսյանի 75-ամյակին նվիրված միջոցառումների շրջանակում 2011 թվականի փետրվարի 12-ին` գրողի ծննդյան օրը, Երևանի նրա բնակարանի առջև։ Հուշաքարի հանդիսավոր բացման արարողությանը ներկա են գտնվել ՀՀ վարչապետ Տիգրան Սարգսյանը, ՀՀ մշակույթի նախարար Հասմիկ Պողոսյանը, Հրանտ Մաթևոսյանի ընտանիքի անդամներ, ՀԳՄ նախագահ Լևոն Անանյանը, Երևանի ճարտարապետա-շինարարական համալսարանի ռեկտոր Հովհաննես Թոքմաջյանը, մտավորականներ, մշակույթի գործիչներ։

Հուշաքարի բացման արարողությունը կատարել են Հրանտ Մաթևոսյանի կրտսեր թոռնուհի Վերժինեն և ՀՀ վարչապետ Տիգրան Սարգսյանը։

Հեղինակ
-------

* Ճարտարապետ՝ Տիգրան Բարսեղյան

Ծանոթագրություններ
------------------

1. ↑  «Հրանտ Մաթևոսյանի հուշաքար-աղբյուր». 2018 թ․ հունիսի 4. `{{cite journal}}`: Cite journal requires `|journal=` (օգնություն)
2. ↑  Բացվեց Հրանտ Մաթևոսյանի հուշաքար–աղբյուրը
3. ↑  Բացվել է Հրանտ Մաթևոսյանի հուշաքար-աղբյուրը

Արտաքին հղումներ
----------------

* Երևանում բացվել է Հրանտ Մաթևոսյանի հուշաքար- աղբյուրը
* Երևանում բացվեց Հրանտ Մաթևոսյանի հուշաքար-աղբյուրը(չաշխատող հղում)

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Հրանտ Մաթևոսյանի հուշաքար-աղբյուր** կատեգորիայում։ |
**Մաալոտ Տարշիխա** (եբրայերեն՝ מַעֲלוֹת-תַּרְשִׁיחָא‎ — Maʻalot-Taršiḥa, արաբ․՝ معالوت ترشيحا‎‎ — Maʻālūt Taršīḥā), քաղաք Իսրայելում։ Հիմնադրվել է 1963 թվականին՝ միավորելով արաբական Տարշիխա գյուղը և հրեական Մաալոտ բնակավայրը։ Բնակչությունը՝ 23 550 մարդ (հուլիս 2023)։

Աշխարհագրություն
----------------

Գտնվում է Արևմտյան Գալիլեայում, Կարմիելից 20 կմ հյուսիս, Նահարիայից 20 կմ արևելք, Հայֆայից 70 կմ հեռավորության վրա։

Քաղաքը գտնվում է Միջերկրական ծովի ափից 20 կիլոմետր հեռավորության վրա, լեռնոտ տարածքում, ծովի մակարդակից 600 մ բարձրության վրա։ Կլիման չոր և խոնավ է։ Քաղաքի մերձակայքում գտնվում է խաչակիրների Մոնֆոր հնագույն բերդը։

Պատմություն
-----------

Արաբական մուսուլմանա-քրիստոնեական Տարշիխա գյուղը երկար պատմություն ունի։ 12-13-րդ դարերում Տարշիխան հիշատակվել է նաև խաչակիրների կողմից։

Մաալոտը հրեական քաղաք էր, որը հիմնադրվել է 1957 թվականին, առաջին բնակիչները գաղթել էին Մարոկկոյից և Ռումինիայից։ Իսկ մի շարք հայրենադարձներ 1970-1980 թվականներից ակտիվորեն հաստատվել են ԽՍՀՄ հրեական ինքնավար շրջանից։

Բնակչություն
------------

Ըստ Իսրայելի վիճակագրության կենտրոնական բյուրոյի, 2018 թվականի սկզբին բնակչությունը կազմել է 21 267 մարդ։

Տնտեսություն
------------

Մաալոտ Տարշիխան ունի զարգացող քաղաքի կարգավիճակ և իր փոքր արդյունաբերական գոտին։ Քաղաքի բնակչությունը հիմնականում աշխատում է Նահարիայի, Կարմելի, Ակոյի և Հայֆայի արվարձաններում։ 1980 թվականին Միգդալ Տեֆեն արդյունաբերական գոտին կառուցվել է Մաալոտից 4 կմ հեռավորության վրա, որի մեծ մասը գիտելիքահեն արդյունաբերությունն է։

Կառավարում
----------

1963 թվականից գործող ընդհանուր քաղաքապետարանը Մաալոտը և Տարշիխան դարձնում է մեկ վարչական սուբյեկտ (արաբ և հրեական բնակչության միջև խաղաղ հարաբերությունները բնորոշ են Արևմտյան Գալիլեայի բազմաթիվ բնակավայրերին)։ Քաղաքում գրեթե չկա արաբների և հրեաների խառը բնակավայր, Մաալոտը և Տարշիխան առանձնացված են միջքաղաքային մայրուղով։

Մշակույթ
--------

Քաղաքը հայտնի է քանդակագործների ամենամյա փառատոնով, որն անցկացվում է քաղաքի ծայրամասում գտնվող արհեստական լճի մոտ։ Այս քանդակները զարդարում են քաղաքի կանաչապատ փողոցները։ Մաալոտը կոչվում է նաև Գալիլեական Շվեյցարիա՝ լեռնային լանդշաֆտի և մաքուր, լեռնային օդի պատճառով։

Քաղաքի հարևաններն են՝ Մեոն հրեական գյուղը, Մեիլա քրիստոնեական գյուղը, հրեական Կֆար Վրադիմ վիլլաների գյուղը։

Եղբայր քաղաքներ
---------------

* Ռուսաստան Ռուսաստան, Բիրոբիջան
* Ամերիկայի Միացյալ Նահանգներ ԱՄՆ, Հարիսբերգ
* Ադրբեջան Ադրբեջան, Գուբա

Ծանոթագրություններ
------------------

1. 1 2
2. ↑  Sher, Hanan (2007 թ․ նոյեմբեր). «$4 Billion Man». **89**. Hadassah Magazine. Արխիվացված է օրիգինալից 2009 թ․ ապրիլի 26-ին. Վերցված է 2008 թ․ հոկտեմբերի 25-ին. `{{cite journal}}`: Cite journal requires `|journal=` (օգնություն)
3. ↑  «Подписан меморандум о побратимстве между Губой и израильским городом Маалот-Таршиха» (ռուսերեն). azertag.az. Վերցված է 2019 թ․ հոկտեմբերի 3-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Մաալոտ Տարշիխա» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Չափորոշչային վերահսկողություն | GND: 1037450-4 · LCCN: no2008185907 · VIAF: 135407261 · WorldCat VIAF: 135407261 |

 |